กรณีศึกษาของบริษัท Pfizer
หลายคนอาจจะเคยได้ยินคำว่า Pfizer วันนี้ลงทุนแมนจะมาเล่าให้ฟังว่า Pfizer ทำธุรกิจเกี่ยวกับอะไร  บริษัท Pfizer ได้ถูกก่อตั้งโดย Charles Pfizer ในปี 1849 ร่วมกับญาติของเขา Charles F. Erhart โดยแรกเริ่มทำแค่ธุรกิจผลิตสารเคมีเท่านั้น
27 ก.ย. 2561

กรณีศึกษาของบริษัท Pfizer / โดย ลงทุนแมน
หลายคนอาจจะเคยได้ยินคำว่า Pfizer
วันนี้ลงทุนแมนจะมาเล่าให้ฟังว่า Pfizer ทำธุรกิจเกี่ยวกับอะไร
บริษัท Pfizer ได้ถูกก่อตั้งโดย Charles Pfizer ในปี 1849 ร่วมกับญาติของเขา Charles F. Erhart โดยแรกเริ่มทำแค่ธุรกิจผลิตสารเคมีเท่านั้น
ในปี 1880 Pfizer ได้ผลิต citric acid (กรดมะนาว) ซึ่งประสบความสำเร็จอย่างมากและเป็นจุดตั้งต้นของการเติบโตของ Pfizer
อย่างไรก็ตาม สงครามโลกครั้งที่ 1 เกิดขึ้นในปี 1914
Pfizer ขาดวัตถุดิบตั้งต้นที่ใช้ในการผลิต citric acid ทำให้บริษัทต้องตกอยู่ในภาวะที่ยากลำบากในเวลานั้น
Pfizer ใช้เวลา 5 ปี ก็แก้ปัญหานี้ได้ โดยการสร้างสารนี้จากเชื้อราสายพันธ์ุหนึ่งด้วยกระบวนการหมักในน้ำตาล
ซึ่งในเวลาต่อมา Pfizer ก็ใช้วิธีการหมักเดียวกันนี้ ในการผลิตยาฆ่าเชื้อกลุ่ม Penicillin เพื่อช่วยเหลือทหารในช่วงสงครามโลกครั้งที่ 2
แต่ในปี 1940 Pfizer ก็ต้องมาดิ้นรนอีกครั้ง เพราะ Penicillin ราคาตกต่ำลง
มาถึงตรงนี้ Pfizer ตระหนักถึงความสำคัญของการวิจัยและพัฒนา จึงได้เปลี่ยนรูปแบบบริษัทมาเน้น R&D (Research & Development) ในปี 1950 และเริ่มขยายธุรกิจเข้าสู่ทวีปยุโรป
หลังจากนั้น ก็มียาของ Pfizer ออกมามากมาย และในปี 2011 บริษัททำยอดขายได้เป็นอันดับ 1 เมื่อเทียบกับบริษัทยาทั่วโลก
บริษัท Pfizer จดทะเบียนอยู่ในตลาด NYSE ของประเทศสหรัฐอเมริกา
มีมูลค่าบริษัทอยู่ที่ 8 ล้านล้านบาท ซึ่งถ้าเทียบแล้วมีมูลค่ามากกว่า ปตท. บริษัทที่ใหญ่สุดของไทย ถึง 5 เท่า
รายได้ของ Pfizer
ปี 2015 รายได้ 1.5 ล้านล้านบาท กำไร 2.1 แสนล้านบาท
ปี 2016 รายได้ 1.6 ล้านล้านบาท กำไร 2.2 แสนล้านบาท
ปี 2017 รายได้ 1.6 ล้านล้านบาท กำไร 6.7 แสนล้านบาท (กำไรสูงเป็นพิเศษจากนโยบายการเก็บภาษีใหม่ของ Donald Trump โดยกระตุ้นให้บริษัทนำกำไรกลับเข้าประเทศ)
แล้วรู้หรือไม่ว่า ยาอะไร ที่สร้างรายได้สะสมในประวัติศาสตร์ของ Pfizer ได้มากที่สุด
 
Lipitor (Atorvastatin) ยากลุ่มลดระดับไขมันในเลือด
ในปี 2017 พบว่า Lipitor มียอดขายสะสมมากที่สุดในโลกมากถึง 4.8 ล้านล้านบาทในระยะเวลา 20 ปีทีผ่านมา
และถ้าเรานำมาเฉลี่ยต่อปี จะพบว่ามียอดขายสูงถึงปีละ 240,000 ล้านบาท
ยาชื่อดังในประวัติศาสตร์ของ Pfizer ไม่ได้มีเพียงแค่ Lipitor
Viagra เองก็เป็นหนึ่งในนั้นเช่นกัน
ปิดท้ายด้วยข้อมูลที่น่าสนใจ
Viagra แรกเริ่มทดลองใช้ในโรคหัวใจแต่เกิดสิ่งที่ไม่คาดฝันตามมาคือ ยาตัวนี้กลับมีผลต่อการเพิ่มสมรรถภาพทางเพศของบุรุษอีกด้วย..
ปล. บทความนี้สร้างขึ้นเพื่อนำเสนอข้อเท็จจริงเท่านั้น ไม่ได้มีเจตนาในการโฆษณาผลิตภัณฑ์ใดๆ
----------------------
ติดตามเรื่องน่ารู้อื่นๆ ได้ที่แอปพลิเคชัน "blockdit" โหลดได้ที่ 
ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-6.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
References
-
-
-
-
-
[10303].